Päivi Laakso

Päivi Maria Laakso (født 15. mars 1967 i Torneå i Finland) er en norsk forfatter og billedkunstner.

Laakso er utdannet ved Statens kunstakademi og Statens håndverks- og kunstindustriskole. Hun ble kåret til «Årets kunsttalent» av Dagbladet i 2001, og tildelt Jacob Weidemann-prisen i 2003. I 2005 var hun festivalkunstner under Bjørnsonfestivalen. I 2011 sto hun for kunstverket «Fredsskipene» på Beddingen på Fredriksvern verft i Stavern. 

I 2001 debuterte hun med romanen Jeg elsker sol. Hennes andre roman, Sanatorium (2003), er også utgitt i Finland.

Utstillingen «Sjelevenner: Ryszard Warsinski & Päivi Laakso - prosesser på papir» ble vist hos kunstforhandleren Blomqvist fra juni til august 2016.

Bibliografi 
 Jeg elsker sol – roman (2001)
 Sanatorium – roman (2003)
 Myggfangerne – roman (2016)

Referanser

Kilder
Presentasjon av Päivi Laakso i Forfatterkatalogen på Forfattersentrums nettsider

Eksterne lenker 
  
  Forfatteren og tingene - Päivi Laakso; NRK, 7. juli 2011 
  Päivi Laakso hos Cappelen Damm

Norske romanforfattere
Norske malere